Nordjylland fører i det procentvise fald i ledigheden. Regionen har haft et fald på hele 35,3 procent på et år. På andenpladsen kommer Midtjylland med et fald i ledigheden på 31,3 procent. Det seneste år er ledigheden i Nordjylland faldet med 5.924 fuldtidspersoner, og det er et gennemsnitligt fald på 456 fuldtidspersoner hver måned. Karsten Simensen, der er direktør fra Beskæftigelsesregion Nordjylland siger i en pressemeddelelse: - Der er rokket ved Nordjyllands tradition for ledighedsmæssigt at være nummer ét fra bunden. Vores arbejdsmarked er blevet mere robust og ledighedsfaldet har bidt sig fast. Vi skal udnytte den positive udvikling til at få beskæftigelsen helt i top og sikre en dynamisk udvikling på arbejdsmarkedet.

Referat:
Nordjylland topper, når det gælder om at skaffe arbejde til ledige. Regionen ligger på førstepladsen, når det gælder det procentvise fald